கேள்வி: தோபித்து (நூல்) பற்றி தகவல் சொல்.
பதில்: படிமம்:Abraham de Pape 001.jpg தோபித்து (''Tobit'') என்னும் நூல் பழைய ஏற்பாடு பகுதியாகிய இணைத் திருமுறை நூல்கள் தொகுப்பைச் சேர்ந்த ஏழு நூல்களுள் ஒன்றாகும். இந்நூல்கள் கத்தோலிக்க திருச்சபை மரபுவழாத் திருச்சபை பிற விவிலிய நூல்களைப் போன்று விவிலிய இறை ஏவுதல் எழுதப்பட்டவையாக ஏற்கப்பட்டுள்ளன.
கேள்வி: தோபித்து (நூல்) - பெயர் என்பது என்ன?
பதில்: தோபித்து என்னும் இந்நூல் கிரேக்க மூல மொழியில் τωβιθ (Tobith) என்றும், இலத்தீனில் Tobias என்றும் பெயர் பெற்றுள்ளது. "கடவுளே என் நலம்" என்பது இதன் பொருள். இந்நூல் இணைத் திருமுறை நூல்கள் விவிலிய நூல் ஆகும். விவிலியத்தின் பகுதியாக இந்நூல் கி.பி. 397இல் கார்த்தேசு (Carthage) நகரில் நடந்த சங்கத்திலும், பின்னர் திரெந்து பொதுச் சங்கம் (கி.பி. 1546) அதிகாரப்பூர்வமாக ஏற்கப்பட்டது.
கேள்வி: தோபித்து (நூல்) - நூலிலிருந்து சில பகுதிகள் குறித்து விரிவாக சொல்லுங்கள்.
பதில்: தோபித்து 4:5-7 "மகனே, உன் வாழ்நாள் முழுவதும் ஆண்டவரை நினை; பாவம் செய்யவும், அவருடைய கட்டளைகளை மீறவும் ஒருகாலும் விரும்பாதே. உன் வாழ்நாள் முழுவதும் நீதியைக் கடைப்பிடி; அநீதியின் வழிகளில் செல்லாதே. ஏனெனில் உண்மையைக் கடைப்பிடிப்போர் தங்கள் முயற்சிகளில் வெற்றி காண்பர். நீதியைக் கடைப்பிடிப்போர் அனைவருக்கும் உன் உடைமையிலிருந்து தருமம் செய். நீ தருமம் செய்யும்போது முகம் கோணாதே; ஏழை எவரிடமிருந்தும் உன் முகத்தைத் திருப்பிக்கொள்ளாதே. அதனால் கடவுளும் தம் முகத்தை உன்னிடமிருந்து திருப்பிக்கொள்ள மாட்டார்." தோபித்து 4:14-18 "மகனே, நீ செய்வது அனைத்திலும் கவனமாய் இரு. நீ பெற்ற பயிற்சிக்கு ஏற்றவாறு நல்லொழுக்கம் உடையவனாய் இரு. உனக்குப் பிடிக்காத எதையும் பிறருக்குச் செய்யாதே. அளவு மீறி மது அருந்தாதே; குடிபோதைப் பழக்கத்துக்கு ஆளாகாதே. உன் உணவில் ஒரு பகுதியைப் பசித்திருப்போருக்குக் கொடு; உன் உடையில் ஒரு பங்கை ஆடையற்றிருப்போருக்கு வழங்கு... ஞானிகளிடம் அறிவுரை கேள்; பயன் தரும் அறிவுரை எதையும் உதறித்தள்ளாதே."